Alala, Colin Farrell. Ur bern tud a gav anezhañ dreist, me 'zo techet da gavout anezhañ hegasus. Met bon, a-benn ar fin ez eus kalzig filmoù gantañ a blij din… Uh.  Bon, Triage neuze. Istor un iwerzhonad hag ur skosad o vont da Gurdistan da skeudenniñ ar brezel diabarzh, c'hoant ganto tapout AR skeudenn.  Laosket o deus pep hini e wreg en Iwerzhon, unan deusouto 'zo dougerez.  Un tech pounner da ziskouez an toullad planioù a-bouez a-hed ar film, eveljust e vo komprenet er fin tout "aaaah setu perak e oa ar skeudennoù se bep pemp munut!"  Mod all eo kentoc'h dedennus ar film : ur preder war an hedremen, war an doare ma rank ar skeudennerien vrezel adkustumiñ d'ar vuhez pemdez hag all.  Tudenn an tad-kozh c'hoariet gant Christopher Lee 'zo dreist (zoken m'eo souezus e komzfe saozneg ganti, dreist-holl evit komz eus traoù pouezus). Plijet on bet kalz gant ar prantad gouel ivez (New Order!). Ur film dedennus eo neuze, a lak da brederiañ met un tammig simpl a fed framm marteze.